b"\n_START_ARTICLE_\nConidi\n_START_PARAGRAPH_\nUn conidi \xc3\xa9s una espora asexual, imm\xc3\xb2bil formada directament a partir d'una hifa o c\xc3\xa8l\xc2\xb7lula conidi\xc3\xb2gena o espor\xc3\xb2gena. S\xc3\xb3n haploides. Tamb\xc3\xa9 s'anomenen mit\xc3\xb2spores, ja que s'originen per via de la mitosi. Apareixen en Ascomycota, Deuteromycota i alguns Basidiomycota. Es fa servir tamb\xc3\xa9 aquest nom per les espores dels bacteris del g\xc3\xa8nere Streptomyces. L'estructura que porta els conidis s'anomena conidi\xc3\xb2for._NEWLINE_Els conidis estan sempre presents en l'aire, de mitjana una persona inhala 40 conidis per hora. Els conidis s\xc3\xb3n sovint el m\xc3\xa8tode pel qual fongs comuns normalment no perjudicials per\xc3\xb2 termotolerants provoquen una infecci\xc3\xb3 pulmonar a pacients amb el sistema immunitari afectat.\n_START_SECTION_\nGerminaci\xc3\xb3 del conidi\n_START_PARAGRAPH_\nUn conidi pot formar tubs de germinaci\xc3\xb3 o tubs d'anastomosi conidial (CAT) en determinades condicions. Aquests dos tubs s\xc3\xb3n algunes de les hifes especialitzades que formen els conidis dels fongs. Els tubs de germinaci\xc3\xb3 creixen fins a formar els micelis. Els tubs d'anastomosi s\xc3\xb3n morfol\xc3\xb2gicament i fisiol\xc3\xb2gicament diferents dels tubs de germinaci\xc3\xb3. Despr\xc3\xa9s que els conidis siguin indu\xc3\xafts a formar tubs d'anastomosi conidial, comencen a cr\xc3\xa9ixer acollint-se i fusionant-se entre ells. Un cop fusionats els nuclis passen a trav\xc3\xa9s dels tubs (CATs). Aquests esdeveniments tenen a veure amb el creixement dels fongs i no amb la reproducci\xc3\xb3 sexual. La fusi\xc3\xb3 entre aquestes c\xc3\xa8l\xc2\xb7lules sembla que t\xc3\xa9 import\xc3\xa0ncia per alguns fongs durant les primeres etapes de l'establiment d'una col\xc3\xb2nia. S'ha suggerit que la producci\xc3\xb3 d'aquestes c\xc3\xa8l\xc2\xb7lules passa en 73 esp\xc3\xa8cies diferents de fongs.\n_START_SECTION_\nInteracci\xc3\xb3 amb humans\n_START_PARAGRAPH_\nEls conidis estan sempre presents en l'aire que respirem, per\xc3\xb2 els nivells fluctuen d'un dia a l'altre i amb les estacions. Una persona inhala de terme mitj\xc3\xa0  uns 40 conidis per hora._NEWLINE_Els conidis s\xc3\xb3n sovint el m\xc3\xa8tode amb qu\xc3\xa8 uns fongs normalment innocus per\xc3\xb2 tolerats a altes temperatures (termotolerant), s'estableixen formant infeccions en determinats tipus de pacients amb immunodepressi\xc3\xb3 (generalment amb leuc\xc3\xa8mia aguda, persones sotmeses a quimioter\xc3\xa0pia, pacients de SIDA amb limfoma B, els pacients de trasplantament de medul\xc2\xb7la \xc3\xb2ssia, o pacients amb trasplantament d'ossos i reacci\xc3\xb3 GVHD). El sistema immunitari d'aquestes persones no \xc3\xa9s prou fort per lluitar contra el fong i aquest pot, per exemple, colonitzar als pulmons donant com a resultat una infecci\xc3\xb3 pulmonar."